Rikunarita-ORG/Wikinium huggingface dataset:
# এ এল ভিজয়

| A. L. Vijay |
| --- |
| Vijay promoting *Devi* in 2016 |
| জন্ম | Chennai, India |
| পেশা | Film director |
| কর্মজীবন | 2000–Present |
| দাম্পত্য সঙ্গী | * Amala Paul (বি. ২০১৪; বিচ্ছেদ. ২০১৭)
* Dr. R. Aishwarya (বি. ২০১৯)
 |
| সন্তান | 1 |
| পিতা-মাতা | A. L. Azhagappan (father) |
| আত্মীয় | Udhaya (brother) |

**বিজয়** (জন্ম **জোসেফ বিজয় চন্দ্রশেখর** হিসেবে ২২শে জুন ১৯৭৪ সালে) হলেন একজন ভারতীয় চলচ্চিত্র অভিনেতা, প্লেব্যাক গায়ক এবং জনহিতৈষী যিনি তামিল চলচ্চিত্র শিল্পে কাজ করে থাকেন। ভক্তদের কাছে *ইলায়াথালাপাথি* (জুনিয়র কমান্ডার-ইন-চিফ্‌) অথবা *থালাপাথি* (কমান্ডার-ইন-চিফ্‌) নামেই বেশি পরিচিত, যিনি তামিল চলচ্চিত্রে অনেক জনপ্রিয় ও প্রভাবশালী অভিনেতাদের মধ্যে অন্যতম। অভিনেতা উধায় তার ভাই।

## তথ্যসূত্র

## বহিঃসংযোগ

* ফেসবুকে এ এল ভিজয়
# নছর (অভিনেতা)
সংক্ষিপ্ত ইউআরএল

| নছর |
| --- |
|  |
| জন্ম |  (1958-03-05) ৫ মার্চ ১৯৫৮ চেঙ্গালপাট্টু, তামিলনাড়ু |
| পেশা | চলচ্চিত্র অভিনেতা প্রযোজক চলচ্চিত্র পরিচালক |
| কর্মজীবন | ১৯৮৫-বর্তমান |
| দাম্পত্য সঙ্গী | কামীলা |
| সন্তান | ৩ |

**নছর** (তামিল: நாசர், জন্মঃ ৫ মার্চ ১৯৫৮) হচ্ছেন ভারতের তামিল চলচ্চিত্র শিল্পের একজন অভিনেতা। ১৯৮৫ সালে তিনি কৈলাস বলচন্দ পরিচালিত *কল্যাণ আগাতিগাল* চলচ্চিত্রে সর্বপ্রথম অভিনয় করেন। ১৯৮৭ সালের কমল হাসন অভিনীত চলচ্চিত্র *নায়কান* চলচ্চিত্রে নছর অভিনয় করে অনেক খ্যাতি কুড়ান। মণি রত্নম পরিচালিত *রোজা* (১৯৯২), কমল হাসন অভিনীত 'চাচী ৪২০' তার অভিনীত অন্যতম গুরুত্বপূর্ণ চলচ্চিত্র। রজনীকান্ত অভিনীত *ভেলাইকরন* (১৯৮৭) চলচ্চিত্রতে নছর খল চরিত্রে ছিলেন।

## পূর্ব জীবন

১৯৫৮ সালের ৫ই মার্চ ভারতের তামিলনাড়ু রাজ্যের (তখন মাদ্রাজ প্রদেশ নামে পরিচিত) চেঙ্গালপাট্টুতে জন্ম হয় নছরের। তার পিতার নাম মেহবুব পাশা এবং মাতার নাম মমতাজ। চেঙ্গালপাট্টুর সেন্ট জোসেফ উচ্চ মাধ্যমিক বিদ্যালয়ে পড়েছিলেন নছর। এরপর তিনি চেন্নাইতে মাদ্রাজ ক্রিশ্চিয়ান কলেজে পড়েন। এই কলেজে পড়াকালীন তিনি নাটকে (মঞ্চ নাটকে) অভিনয় করতেন। এরপর তিনি ভারতীয় বিমান বাহিনীতে বিমানসেনা হিসেবে যোগ দেন যদিও রিক্রুট থাকাকালীন তিনি বিমান বাহিনীর চাকরি হারান। এরপর দুটি অভিনয়ের স্কুলে তিনি পড়াশোনা শুরু করেন, এর মধ্যে একটি ছিলো তামিলনাড়ু ইন্সটিটিউট ফর ফিল্ম এ্যান্ড টেলিভিশন টেকনোলজি।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *নছর*   (ইংরেজি)
# অজিত কুমার

| অজিত কুমার |
| --- |
| ২০১৯ সালে |
| জন্ম |  (1971-05-01) ১ মে ১৯৭১ হায়দ্রাবাদ, অন্ধ্রপ্রদেশ, ভারত (বর্তমান - তেলেঙ্গানা, ভারত) |
| জাতীয়তা | ভারতীয় |
| পেশা | অভিনেতা, মডেল, রেসার |
| কর্মজীবন | ১৯৯৪- বর্তমান |
| দাম্পত্য সঙ্গী | শালিনী (বি. ২০০০) |
| সন্তান | ২ |

**অজিত কুমার** (জন্ম: ১ মে ১৯৭১) হচ্ছেন একজন ভারতীয় চলচ্চিত্র অভিনেতা যিনি তামিল চলচ্চিত্রে অভিনয় করেন। তার অভিনয়ের সাথে উপরন্তু তিনি “২০০৪ সালে ব্রিটিশ ফরমুলা রেইসিং” এর ৩য় সিজনে *ফরমুলা ২* এর রেইসিং চালক হিসাবে অংশগ্রহণ করেন এবং ভারতের তৃতীয় সেরা মোটর গাড়ি চালকের স্বীকৃতি অর্জন করেন।
২০১৪ সালে “ফবর্স” ম্যাগাজিন সেরা ১০০ সেলিব্রেটির তালিকায় কুমারের নাম দেখা যায়।

## প্রাথমিক জীবন

অজিত কুমার ১৯৭১ সালের ১লা মে জন্মগ্রহণ করেন। তার পিতা হচ্ছেন কেরালা থেকে একজন মালায়লীয় এবং তার মা মোহিনী কলকাতার সিন্ধি জাতি থেকে। কুমার তার পিতা-মাতার একটি অলাভজনক সংস্থা “মোহিনী-মানি ফাউন্ডেশন” খুলেন স্ব-স্বাস্থ্যবিধি, নাগরিক চেতনা এবং শহুরে জীবনের টানাটানি নিয়ে সচেতন করার জন্য।. কুমার তিন ভাইয়ের মধ্যে ২য়। তার আরো দুটো জমজ বোন ছিল যারা বাল্যকালে মারা গিয়েছে।

## রেইসিং জীবন

অজিত কুমার ফাইনাল রাউন্ড শেষ করছেন চেন্নাইয়ের রেসিং সিরিজ এমআরএফ এ
কুমার একজন রেইস ড্রাইভার হয়ে সারা ভারত ঘুরে বেড়ান মুম্বই, চেন্নাই এবং দিল্লিতে বিভিন্ন প্রতিযোগিতায় অংশগ্রহণের মাধ্যমে। তিনি ভারতীয় অল্প রেসারদের মধ্যে একজন যিনি আন্তর্জাতিক প্রতিযোগিতায় অংশগ্রহণ করেছেন। জার্মানি এবং মালেয়েশিয়াসহ তিনি বিভিন্ন দেশে রেইস প্রতিযোগিতায় অংশগ্রহণ করেন। তিনি ২০০৩ সালের ফরমুলা এশিয়া বিএমডব্লিউ চ্যাম্পিয়নশিপে চালিয়েছেন। ২০১০ সালে তিনি ফরমুলা ২ চ্যাম্পিয়নশিপেও রেইস করেন অন্যান্য দুই ভারতীয় রেইসার আরমান ইব্রাহিম এবং পার্থিব সুরেশওয়ারেন এর সাথে।

## ব্যক্তিগত জীবন

১৯৯৯ সালে “ওমরকালাম” ছবি শুটিং এর সময় অজিত তার সহ-অভিনেত্রী শালিনীর সাথে ডেট শুরু করেন। সেসময় পত্রিকাগুলোতে তাদের খবরগুলো নিত্যদিনের বিষয় হয়ে উঠে। অজিত ১৯৯৯ সালের জুনে শালিনীকে বিয়ের প্রস্তাব করেন এবং শালিনী তার পরিবারের মতামতে রাজি হন। ২০০০ সালের এপ্রিলে তাদের বিবাহ চেন্নাইয়ে অনুষ্ঠিত হয়। ২০০৮ সালের ৩ জানুয়ারি চেন্নাইয়ে তাদের মেয়ে আনুষ্কা জন্মগ্রহণ করে এবং ২০১৫ সালের মার্চের ২ তারিখ তাদের দ্বিতীয় সন্তান ছেলে আদ্ভিক জন্মগ্রহণ করে। শালিনীর সাথে অজিতের বিয়ের ফলে অভিনেতা রিচার্ড রিশি এবং অভিনেত্রী শামিলী অজিতের শালক এবং শালিকা হন।

## চলচ্চিত্রসমূহ

## পুরস্কার এবং সম্মাননা

তামিলনাড়ু রাজ্য চলচ্চিত্র পুরস্কার, ফিল্মফেয়ার পুরস্কার দক্ষিণ সহ মোট ২২টি চলচ্চিত্র পরুস্কার জিতেছেন এবং আরো ৩৩টিতে মনোনীত হয়েছেন।

### সম্মাননা

২০০০ এবং ২০০৯ সালে অজিত কুমার “কালাইমামানি” সম্মাননায় ভূষিত হয়েছেন।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে অজিত কুমার  (ইংরেজি)
# নয়নতারা (অভিনেত্রী)
সংক্ষিপ্ত ইউআরএল

| নয়নতারা |
| --- |
| ২০২৩ সালে নয়নতারা |
| জন্ম | ডাইয়ানা মরিয়ম কুরিয়ান  (1984-11-18) ১৮ নভেম্বর ১৯৮৪ বেঙ্গালুরু, কর্ণাটক, ভারত |
| জাতীয়তা | ভারতীয় |
| পেশা | * অভিনেত্রী
* মডেল
 |
| কর্মজীবন | ২০০৩ সালে – বর্তমান |
| দাম্পত্য সঙ্গী | ভিগনেশ শিবম (বি. ২০২২) |
| সন্তান | ২ জন |
| পুরস্কার | কালাইমামনি |

**নয়নতারা** (জন্ম: **ডাইয়ানা মরিয়ম কুরিয়ান**, ১৮ নভেম্বর ১৯৮৪) হলেন একজন ভারতীয় চলচ্চিত্র অভিনেত্রী, যিনি প্রধানত তামিলসহ কিছু মালয়ালম ও তেলুগু চলচ্চিত্রে অভিনয় করেন। তিনি একাধিক পুরস্কারপ্রাপ্ত অভিনেত্রী।

নয়নতারা ২০০৩ সালে জয়ারামের সাথে মালয়ালম ছবি *মানস্‌সিনাক্কারে* দিয়ে অভিনয় জীবন শুরু করেন। তিনি তামিল এবং তেলুগু ছবিতে কাজ করার পূর্বে সুপার হিট মালয়ালম ছবি *নাত্থুরাজাভু*তে সহশিল্পী হিসেবে অভিনয় করেন। তিনি তামিল চলচ্চিত্রে ২০০৫ সালে *অভ্য*এবং ২০০৬ সালে *লক্সমি* ছবি দিয়ে তেলুগু চলচ্চিত্রে পদার্পণ করেন এবং ছবি দুটিতে সাফল্য পান। পরে ব্যবসায়িক সাফল্যমন্ডিত একাধিক ছবি যেমন *চন্দ্রমুখী* (২০০৫), *দুবাই সেনু* (২০০৭), *তুলসী* (২০০৭), *বিল্লা* (২০০৭), *ইয়ারাদি নি মোহিনী* (২০০৮), *আদ্ভান* (২০০৯), *আধূরস্‌* (২০১০), *সিংহ* (২০১০), *বস এনজিরা ভাস্করন* (২০১০), *শ্রী রামা রাজ্যম* (২০১১), *রাজা রাণী* (২০১৩), *আরম্ভাম* (২০১৩), *থানি অরুভান* (২০১৫), *মায়া* (২০১৫), *নানুম রৌডি ধান* (২০১৫), *বাবু বঙ্গরাম* (২০১৬), এবং *ইরু মুগান* (২০১৬) ছবিগুলোতে তিনি চরিত্র প্রধান হিসেবে অবদান রাখেন, যেগুলো পরে তাকে দক্ষিণাত্যের ভারতীয় চলচ্চিত্রে অনুষ্কা শেট্টির পরে সর্বোচ্চ পারিশ্রমিক গ্রহীতা হিসেবে প্রতিষ্ঠিত করে।

## প্রাথমিক জীবন

নয়নতারা বেঙ্গালুরু, কর্ণাটক, ভারতে, মালয়ালী খ্রিষ্টান পরিবারে জন্ম গ্রহণ করেন। পিতা কুরিয়ান কোদিয়াত্তু এবং মা অমানা কুরিয়ান, যিনি তিরুভাল্লা, কেরালার কোদিয়াত সম্ভ্রান্ত পরিবার থেকে আসেন।

২০১১ সালের ৭ আগস্ট, তিনি চেন্নাইয়ের আর্য সমাজ মন্দিরে হিন্দুধর্ম গ্রহণ করেন ।

## কর্মজীবন

২০১০ সালে তিনি কর্ণাটক ছবিতে কর্ণাঠক-তেলুগু দোভাষী ছবি *সুপার*, দিয়ে পা রাখলেও কর্ণাঠক চলচ্চিত্রে এটাই তার এখন পর্যন্ত একমাত্র ছবি। শ্রী রামা রাজ্যম (২০১১) ছবিতে তিনি সীতার চরিত্রে অভিনয় করে ‘ফিল্মফেয়ার পুরস্কার (সেরা তেলুগু অভিনেত্রী)’ এবং ‘নন্দি পুরস্কার (সেরা অভিনেত্রী)’ পুরস্কার লাভ করেন। *রাজা রাণী* (২০১৩) ছবিতে তার অনবদ্য অভিনয়ের জন্যও তিনি ‘ফিল্মফেয়ার পুরস্কার (সেরা তামিল অভিনেত্রী)’ পুরস্কার লাভ করেন। কচি টাইমস্‌ অনুসারে *সেরা ১৫ চাহিদাময় মহিলা, ২০১৪* সালের তালিকায় স্থান পান। তার স্প্রিপ্ট যাচাইশীলতার ও "লেডি সুপারস্টার"-এ তার কাজের জন্য ভক্তের সংখ্যা বাড়তে থাকে।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে নয়নতারা (ইংরেজি)
# ম্যায় হুঁ না
সংক্ষিপ্ত ইউআরএল

| ম্যাঁয় হুঁ না |
| --- |
| ম্যায় হুঁ না চলচ্চিত্রের পোস্টার |
| পরিচালক | ফারাহ খান |
| প্রযোজক | শাহরুখ খান গৌরী খান |
| কাহিনিকার | ফারাহ খান |
| শ্রেষ্ঠাংশে | শাহরুখ খান সুস্মিতা সেন সুনীল শেট্টি জায়েদ খান অমৃতা রাও |
| সুরকার | অনু মালিক |
| চিত্রগ্রাহক | ভি. মানিকান্দন |
| সম্পাদক | শিরিষ কুন্ডের |
| প্রযোজনা কোম্পানি | রেড চিলিজ এন্টারটেইনমেন্ট |
| পরিবেশক | রেড চিলিজ এন্টারটেইনমেন্ট |
| মুক্তি | ৩০ এপ্রিল, ২০০৪ |
| স্থিতিকাল | ১৭৫ মিনিট |
| দেশ | ভারত |
| ভাষা | হিন্দি  |
| নির্মাণব্যয় | ২৫ কোটি টাকা |
| আয় | ৬৭.৮২ কোটি টাকা |

ম্যাঁয় হুঁ না (হিন্দি: मैं हूँ ना, অনুবাদ 'আমি আছি না') এটি ২০০৪ সালের একটি বলিউড চলচ্চিত্র। চলচ্চিত্রটির কাহিনীকার ও পরিচালক ফারাহ খান এবং এটি শাহরুখ খানের নিজ চলচ্চিত্র নির্মাণকারী প্রতিষ্ঠান রেড চিলিজ এন্টারটেইনমেন্ট-এর ব্যানারে নির্মিত প্রথম চলচ্চিত্র। চলচ্চিত্রটি মুক্তি পায় ৩০ এপ্রিল, ২০০৪-এ এবং বাণিজ্যিক ভাবে সাফল্য লাভ করে। এতে অভিনয় করেছেন শাহরুখ খান, জায়েদ খান, সুনীল শেট্টি, অমৃতা রাও ও সুস্মিতা সেন।

## কাহিনী

একজন আর্মি মেজর কলেজ ছাত্র হিসাবে গোপন মিশনে যায়। তার মিশনটি পেশাদার এবং ব্যক্তিগত।সেটি হল তার জেনারেলের কন্যাকে এক উগ্র জঙ্গির থেকে রক্ষা করা এবং তার হারিয়ে যাওয়া সৎভাইকে খুঁজে বের করা।

## শ্রেষ্ঠাংশে

* শাহরুখ খান - মেজর রাম প্রসাদ শর্মা
* সুনীল শেট্টি - রাঘবন / মেজর রাঘব দত্ত
* সুস্মিতা সেন - মিস চাঁদনী (রসায়নবিদ্যা শিক্ষক)
* জায়েদ খান - লক্ষ্মণ প্রসাদ শর্মা ওরফে লাকি
* অমৃতা রাও - সানজানা বকশী এ.কে.এ সাঞ্জু
* কবির বেদী - জেনারেল বকশী
* নাসিরুদ্দিন শাহ্ - ব্রিগেডিয়ার শেখর শর্মা
* কিরণ খের - মধু শর্মা
* বিন্দু - কক্কড়
* বোমান ইরানি - অধ্যক্ষ
* সতীশ শাহ - অধ্যাপক রসি
* রাখি সাবন্ত - মিনি
* প্রভীন সিরোহী - বিবেক
* মুরলী শর্মা - খান

## সংগীত

### সাউন্ড ট্র্যাক

| নং. | শিরোনাম | গায়ক | দৈর্ঘ্য |
| --- | --- | --- | --- |
| ১. | "ম্যায় হুঁ না" | শ্রেয়া ঘোষাল, সোনু নিগম | ০৬:০২ |
| ২. | "তুমসে মিলকে দিলকা হে জো হাল" | সোনু নিগম, আফতাব সাবরি ও হাশিম সাবরি | ০৬:০০ |
| ৩. | "তুমে হে জো মেনে দেখা" | অভিজিৎ ভট্টাচার্য,শ্রেয়া ঘোষাল | ০৫:৪২ |
| ৪. | "গোরি গোরি" | সুনিধি চৌহান, শ্রেয়া ঘোষাল, কৃষ্ণকুমার কুনাথ, আনু মালিক | ০৪:৩০ |
| ৫. | "চল জিসে হাওয়ানে" | বসুন্ধরা দাস, কে.কে. | ০৫:২৫ |
| ৬. | "ম্যায় হুঁ না (স্যাড)" | অভিজিৎ ভট্টাচার্য | ০৪:১৮ |
| ৭. | "ইয়ে ফিজায়নে" | কে. কে, আলকা ইয়্যাগনিক | ০৫:১৯ |
| ৮. | "ম্যায় হুঁ না (রিমিক্স)" | রঞ্জিত বারোট | ০২:৩১ |
| ৯. | "চল জিসে হাওয়ানে (রিমিক্স)" | বসুন্ধরা দাস, কে.কে. | ০৪:০৮ |
| **মোট দৈর্ঘ্য:** | **৪৩:৫৫** |

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *ম্যায় হুঁ না*   (ইংরেজি)
# জীবা (অভিনেতা)
সংক্ষিপ্ত ইউআরএল

| জীবা |
| --- |
|  |
| জন্ম | অমর বি চৌধুরী  (1984-01-04) ৪ জানুয়ারি ১৯৮৪ চেন্নাই, তামিলনাড়ু, ভারত |
| পেশা | চলচ্চিত্র অভিনেতা, প্রযোজক |
| কর্মজীবন | ১৯৯০, ১৯৯৭, ২০০৩-বর্তমান |
| দাম্পত্য সঙ্গী | সুপ্রিয়া (২০০৭-বর্তমান) |
| সন্তান | ১ |
| পিতা-মাতা | আর বি চৌধুরী মেহজাবীন |
| আত্মীয় | জিতেন রমেশ (ভাই) |

**জীবা** (তামিল: ஜீவா) হচ্ছেন ভারতের তামিল চলচ্চিত্র শিল্পের একজন অভিনেতা। তার জন্মনাম অমর বি চৌধুরী। ১৯৮৪ সালে জন্মগ্রহণকারী জীবা ১৯৯১ সালে শিশুশিল্পী হিসেবে অভিনয় জীবন শুরু করেছিলেন তার বাবার প্রযোজিত একটি চলচ্চিত্রে। ২০০৩ সালের চলচ্চিত্র 'আসাই আসাইআই' চলচ্চিত্র দ্বারা জীবার সত্যিকারের অভিনয় জীবন শুরু হয়েছিলো। ২০০৫ সালের চলচ্চিত্র 'রাম'তে অভিনয় করে জীবা প্রশংসিত হয়েছিলেন। তামিল চলচ্চিত্র শিল্পের কিংবদন্তি অভিনেতা শিবাজী গণেশনের পরে জীবাই একমাত্র তামিল চলচ্চিত্র অভিনেতা যিনি সাইপ্রাস আন্তর্জাতিক চলচ্চিত্র উৎসবে পুরস্কার জিতেছিলেন, তিনি এই পুরস্কার 'রাম' চলচ্চিত্রটির জন্য পেয়েছিলেন।

জীবা অভিনীত সফল চলচ্চিত্রগুলো হচ্ছে, 'ই' (২০০৬), 'কাটরাডু তামিড়' (২০০৭), 'শিব মানশুলা শক্তি' (২০০৯), 'কো' (২০১১), 'নানবান' (২০১২), 'নিদানে এন পোনভাসানদাম' (২০১২) এবং 'এনড্রেনড্রাম পুন্নাগাই' (২০১৩)।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে জীবা (ইংরেজি)
# মালয়ালম ভাষা

| মালয়ালম |
| --- |
| മലയാളം |
| মালয়ালম লিপি |
| দেশোদ্ভব | ভারত |
| অঞ্চল | প্রধানত কেরল, লক্ষদ্বীপ এবং পণ্ডিচেরির মাহে অঞ্চল |
|  মাতৃভাষী | ৩ কোটি ৫৭ লক্ষ |
| ভাষা পরিবার | দ্রাবিড়
* দক্ষিণ দ্রাবিড়
	+ তামিল-কন্নড়
		- তামিল-কোদাগু
			* তামিল-মালয়ালম
				+ **মালয়ালম**
 |
| সরকারি অবস্থা |
| সরকারি ভাষা | ভারত |
| ভাষা কোডসমূহ |
| আইএসও ৬৩৯-১ | `ml` |
| আইএসও ৬৩৯-২ | `mal` |
| আইএসও ৬৩৯-৩ | `mal` |
|  |

ভাষা শুনুন
**মালয়ালম** বা **মলয়ালম** (മലയാളം *মালায়াাল়াম্*) ([মলয়ালম]; ) দক্ষিণ ভারতের একটি ধ্রুপদী দ্রাবিড় ভাষা। ভাষাটি তামিলের সাথে ঘনিষ্ঠভাবে সম্পর্কিত, তবে তামিল ভাষার চেয়ে সংস্কৃত ভাষা মালয়ালম ভাষাকে বেশি প্রভাবিত করেছে। মালয়ালম ভাষাভাষীরা জাতিগতভাবে মালয়ালী নামে পরিচিত। ধারণা করা হয় মালয়ালম ও তামিল ভাষা একই পূর্বসূরী ভাষা থেকে উদ্ভূত এবং খ্রিস্টীয় ৯ম শতকের দিকে এগুলি আলাদা স্বতন্ত্র ভাষায় পরিণত হয়। তামিল তখনকার দিনে শিক্ষাদীক্ষা ও প্রশাসনের ভাষা ছিল বলে মালয়ালম ভাষাকে প্রভাবিত করেছিল। পরবর্তীতে ধর্মীয় সূত্রে সংস্কৃত ভাষা মালয়ালম ভাষার উপর প্রভাব ফেলে।

এ পর্যন্ত প্রাপ্ত মালয়ালম ভাষায় লেখা আদিতম রচনাগুলি ৯ম শতকে লেখা। ১১২৫-১২৫০ অব্দের মধ্যবর্তী সময়ে মালয়লাম ভাষার প্রথম সাহিত্যিক রচনাগুলি লিখিত হয়। এদের মধ্যে আছে ধ্রুপদী গীতিকবিতা। বিভিন্ন যুগের মালয়ালম গদ্যের উপর অন্যান্য ভাষা যেমন তামিল, সংস্কৃত, হিন্দি, উর্দু, আরবি, ফার্সি, পর্তুগিজ, ওলন্দাজ, ফরাসি এবং ইংরেজি ভাষার প্রভাব পড়েছে। আধুনিক মালয়ালম সাহিত্য কবিতা, গল্প, উপন্যাস, নাটক, জীবনী এবং সাহিত্যিক সমালোচনা ---সব ক্ষেত্রেই সমৃদ্ধ।

দক্ষিণ ভারতের কেরল অঙ্গরাজ্য এবং লক্ষদ্বীপের প্রায় সাড়ে তিন কোটি লোক মালয়ালম ভাষাতে কথা বলেন। মালয়ালম ভারতের ২২টি সরকারী ভাষার একটি। এছাড়াও এটি ইসরায়েল, বাহরাইন, ফিজি, কাতার, মালয়েশিয়া, সংযুক্ত আরব আমিরাত এবং যুক্তরাজ্যে প্রচলিত।

বর্তমানে কেরলে প্রশাসন ও শিক্ষার ভাষা হিসেবে মালয়ালম ভাষা ধীরে ধীরে গুরুত্ব লাভ করে চলেছে।

## ধ্বনিব্যবস্থা

অন্যান্য দ্রাবিড় ভাষার মত মালয়ালম ভাষাতেও বেশ কিছু মূর্ধন্য ব্যঞ্জনধ্বনি আছে যেগুলি জিহ্বার ডগা উল্টিয়ে মুখের উপরের তালুতে বা মূর্ধায় স্পর্শ করিয়ে উচ্চারণ করতে হয়।

## ব্যাকরণ

মালয়ালম একটি সংশ্লেষণাত্মক ভাষা। এর ব্যাকরণ তামিলের অনুরূপ।

## শব্দভাণ্ডার

মালয়ালম ভাষার একটি বিশেষ বৈশিষ্ট্য এবং তামিল ভাষার সাথে এর পার্থক্য হল এটি অন্য বিদেশী ভাষা যেমন সংস্কৃত, হিন্দি, উর্দু, আরবি, ফার্সি, পর্তুগিজ, ওলন্দাজ, ফরাসি ও ইংরেজি ভাষা থেকে উদারহস্তে শব্দ ঋণ নিয়েছে। এ ভাষার স্ক্রিপ্টে ৫৭৮টি শব্দ রয়েছে।

## লিখন পদ্ধতি

মালয়ালম একটি সিলেবলভিত্তিক লিপিতে লেখা হয়, যাতে প্রতিটি ব্যঞ্জনবর্ণের সাথে একটি স্বরবর্ণ অন্তর্নিহিত থাকে। ব্রাহ্মী লিপি থেকে বিবর্তিত হয়ে ১৩শ শতকে লিপিটির উদ্ভব হয়। ১৯৭০-৮০-র দশকে ছাপার সুবিধার্থে লিপিটির একটি সহজ সংস্করণ প্রবর্তন করা হয়। মালয়ালম লিপির অক্ষরগুলির সাথে তামিল লিপির অনেক মিল আছে।

সিঙ্গাপুর ও মালয়েশিয়াতে মালয়ালম ভাষা আরবি লিপিতে লেখা হয়। অনেক সময় কেরলের মুসলমানেরাও আরবি লিপিতে ভাষাটি লিখে থাকেন।

## তথ্যসূত্র

## বহিঃসংযোগ

* মালয়ালম ভাষার উপর এথনোলগ রিপোর্ট
# তেলুগু চলচ্চিত্র
সংক্ষিপ্ত ইউআরএল

**তেলুগু চলচ্চিত্র** বা **অন্ধ্রপ্রদেশের চলচ্চিত্র** (তেলুগু: తెలుగు సినీపరిశ్రమ) ভারতের তেলুগু চলচ্চিত্র শিল্প। বাৎসরিক চলচ্চিত্র নির্মাণের সংখ্যা অনুযায়ী এই চলচ্চিত্র শিল্প পৃথিবীতে বৃহত্তম এবং পরিকাঠামোর দিক থেকে দ্বিতীয় বৃহত্তম। ভারতে সর্বাধিক সংখ্যক সিনেমাহল অন্ধ্রপ্রদেশ রাজ্যেই অবস্থিত। হায়দ্রাবাদ শহরের আইম্যাক্স একাধিক বিশ্বরেকর্ডের অধিকারী।

## তেলুগু চলচ্চিত্র বিষয়ক বিভিন্ন তালিকা

* তেলুগু চলচ্চিত্রের সংগ্রহ
* তেলুগু চলচ্চিত্র অভিনেতা
* তেলুগু চলচ্চিত্রের অভিনেত্রী
* তেলুগু চলচ্চিত্র পরিচালক
* তেলুগু চলচ্চিত্রের প্রযোজক
* তেলুগু চলচ্চিত্রের গান
* তেলুগু চলচ্চিত্রের গীতিকার
* তেলুগু সিনেমার ৭৫ বছরের হিট তালিকা
* ১০১টি ছবি
* তেলুগু চলচ্চিত্রের তালিকা
* তেলুগু চলচ্চিত্র সম্পাদক
* তেলুগু শিশুতোষ চলচ্চিত্র
* তেলুগু চলচ্চিত্রের ইতিহাস (বই)
* তেলুগু শর্ট ফিল্মের তালিকা
* চলচ্চিত্র সম্পর্কে তেলুগু সাহিত্য

## তথ্যসূত্র

## বহিঃসংযোগ

তেলুগু সিনেমা ডিরেক্টরি

* তেলুগু চলচ্চিত্র ডিরেক্টরি
* তেলুগু অভিনেতাদের তালিকা
* তেলুগু অভিনেত্রীদের তালিকা  ওয়েব্যাক মেশিনে আর্কাইভকৃত ১ জুলাই ২০০৯ তারিখে
* তেলুগু প্রযোজনা প্রতিষ্ঠানসমূহের তালিকা  ওয়েব্যাক মেশিনে আর্কাইভকৃত ৮ জুলাই ২০০৯ তারিখে
* তেলুগু চলচ্চিত্র পরিচালকদের তালিকা  ওয়েব্যাক মেশিনে আর্কাইভকৃত ১৯ জুন ২০০৯ তারিখে
* তেলুগু কাহিনীকারদের তালিকা  ওয়েব্যাক মেশিনে আর্কাইভকৃত ৫ জানুয়ারি ২০১০ তারিখে
* তেলুগু সংগীত পরিচালকদের তালিকা  ওয়েব্যাক মেশিনে আর্কাইভকৃত ৮ জুলাই ২০০৯ তারিখে
* তেলুগু চলচ্চিত্রের কণ্ঠশিল্পীদের তালিকা
* তেলুগু চিত্রগ্রাহকদের তালিকা
* তেলুগু চলচ্চিত্রের কোরিওগ্রাফারদের তালিকা  ওয়েব্যাক মেশিনে আর্কাইভকৃত ৮ জুলাই ২০০৯ তারিখে
* তেলুগু শিল্প নির্দেশকদের তালিকা  ওয়েব্যাক মেশিনে আর্কাইভকৃত ৮ জুলাই ২০০৯ তারিখে
* তেলুগু স্টান্ট পরিচালকদের তালিকা
* তেলুগু চলচ্চিত্রের ব্যানারসমূহের তালিকা
# মালয়ালম চলচ্চিত্র
সংক্ষিপ্ত ইউআরএল

**কেরলের চলচ্চিত্র** (বা **মালয়ালম চলচ্চিত্র**) বলতে বোঝায় ভারতের কেরল রাজ্যে নির্মিত মালয়ালমভাষী চলচ্চিত্র। শিল্পগুণের বিচারে কেরলের চলচ্চিত্র ভারতীয় চলচ্চিত্র জগতে গুরুত্বপূর্ণ স্থানের অধিকারী। সাধারণত মালয়ালম চলচ্চিত্রে সামাজিক ও পরিচিত ইস্যুগুলি প্রতিফলিত হয়। এই চলচ্চিত্র বলিউডের তুলনায় অনেক বেশি বাস্তববোধসম্পন্ন। ভারতে প্রযোজিত প্রথম থ্রিডি চলচ্চিত্র , *মাই ডিয়ার কুট্টিচাতান* মালয়ালম ভাষায় নির্মিত হয়। এই ভাষায় নির্মিত প্রথম সিনেমাস্কোপ চলচ্চিত্র হল *তাচোলি অম্বু*। এই সকল চলচ্চিত্র নির্মিত হয় নবোদয় স্টুডিওতে, যেটি মালয়ালম চলচ্চিত্র জগতে ঐতিহ্যমণ্ডিত এক স্থানের অধিকারী। মালয়ালম চলচ্চিত্র কেরলের অধিবাসীদের বিনোদনের সর্বাপেক্ষা জনপ্রিয় মাধ্যম।

## মালয়ালম পরিচালক

* আদুর গোপালকৃষ্ণন
* ফজিল

## চলচ্চিত্র পুরস্কার

* কেরালা রাজ্য চলচ্চিত্র পুরস্কার
* কেরালা ফিল্ম ক্রিটিকস অ্যাওয়ার্ড
* ফিল্মফেয়ার পুরস্কার (দক্ষিণ)
* স্টার স্ক্রিন অ্যাওয়ার্ড (দক্ষিণ)
* এশিয়ানেট ফিল্ম অ্যাওয়ার্ড
* নারী চলচ্চিত্র পুরস্কার
* মাতৃভূমি চলচ্চিত্র পুরস্কার
* অমৃতা চলচ্চিত্র পুরস্কার
* আলা সিনে পুরস্কার
* আতুরা ভাসি চলচ্চিত্র পুরস্কার

## কয়েকটি মালয়ালম চলচ্চিত্র

* ওত্তাল ( ২০১৪) - পরিচালক জয়রাজ
* জাল্লিকাট্টুু (২০১৯)
* নেলাকাশাম পাচাকারাল ছুভারনা ভূমি (ব্লু স্কাই, গ্রিন সি, রেড আর্থ) - পরিচালক সামির তাহির
* চার্লি (২০১৫) - পরিচালক মার্টিন প্রাক্কার
* ব্যাঙ্গালোর ডেইজ
* কুম্বালাঞ্জি নাইটস
* প্রেমাম
* মাহেশির্তে প্রাথিকারাম
* দৃশ্যায়ম
* উস্তাদ হোটেল
* কালি

## কয়েকজন মালয়ালম চলচ্চিত্র অভিনয়শিল্পী

* অপর্ণা বিনোদ
* নিভিন পৌলি
* মোহনলাল (অভিনেতা)
* অনু সিতারা
* নাজরিয়া নাজিম
* নিভিন পৌলি
* দুলকার সালমান

## তথ্যসূত্র

## বহিঃসংযোগ

* Malayalam film timeline
* Chintha.com - Malayalam Cinema History
* History of Malayalam Cinema  ওয়েব্যাক মেশিনে আর্কাইভকৃত ৯ আগস্ট ২০০৯ তারিখে
* Orkut Malayalam Cinema Reviews and Discussion Forum

টেমপ্লেট:Kerala topics
# মুদালভান
সংক্ষিপ্ত ইউআরএল

| মুদালভান |
| --- |
| ডিভিডি প্রচ্ছদ |
| পরিচালক | এস. শঙ্কর |
| প্রযোজক | এস. শঙ্কর আর মদেশ |
| রচয়িতা | সুজাতা রঙ্গরজন **(সংলাপ)** |
| চিত্রনাট্যকার | এস শঙ্কর |
| কাহিনিকার | এস শঙ্কর আর মদেশ **(কৃতিত্ব দেয়া হয়নি)** |
| শ্রেষ্ঠাংশে | অর্জুন সারজা মনীষা কৈরালা রঘুবরণ লায়লা অরুণ কৃষ্ণ |
| সুরকার | এ. আর. রহমান |
| চিত্রগ্রাহক | কে ভি আনন্দ |
| সম্পাদক | বি লেনিন ভি টি বিজয় |
| প্রযোজনা কোম্পানি | এস পিকচার্স |
| মুক্তি | * ৭ নভেম্বর ১৯৯৯ (1999-11-07)

* ৯ নভেম্বর ১৯৯৯ (1999-11-09)

(তেলুগু ডাবকৃত সংস্করণ) |
| স্থিতিকাল | ১৭৮ মিনিট |
| দেশ | ভারত |
| ভাষা | তামিল  |
| আয় | ₹ ৫০ কোটি (ইউএস$ ৬.১১ মিলিয়ন) |

মুদালভান (তামিল: முதல்வன், অনুবাদ 'মুখ্যমন্ত্রী') হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি রচনা, প্রযোজনা এবং পরিচলনা করেছিলেন এস. শঙ্কর। চলচ্চিত্রটিতে মুখ্য ভূমিকায় অর্জুন সারজা, মনীষা কৈরালা এবং রঘুবরণ অভিনয় করেন এছাড়াও ছিলেন মণিভন্নন, বিজয়কুমার এবং হানিফা। এ. আর. রহমান ছিলেন চলচ্চিত্রটির সঙ্গীত পরিচালক (তিনি এই চলচ্চিত্রের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল জিতেছিলেন), চিত্রগ্রহণের দায়িত্বে ছিলেন কে ভি আনন্দ এবং সুজাতা সংলাপ লিখেছিলেন। অভিনেতা অর্জুন সারজা এই চলচ্চিত্রের জন্য শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার জিতেছিলেন।

তামিলনাড়ুর মুখ্যমন্ত্রীর সাক্ষাৎকার নেওয়া এক সাংবাদিক যে একদিনের জন্য নিজেই মুখ্যমন্ত্রী হয় এবং অনেক ঝামেলার সামাল দেয় - এটিই চলচ্চিত্রের মূল কাহিনী। ১৯৯৯ সালের ৭ই নভেম্বর মুদালভান মুক্তি পায় দীপাবলি উৎসবের সময়। ১৯৯৯ সালের অন্যতম জনপ্রিয় এই চলচ্চিত্রটি বেশ কয়েকটি প্রেক্ষাগৃহে ১০০ দিনেরও বেশি সময় ধরে প্রদর্শিত হয়েছিলো। হিন্দি চলচ্চিত্র অভিনেতা অনিল কাপুরকে অর্জুন সারজার মত একই রকম চরিত্রে অভিনয় করিয়ে 'নায়ক' নামের একটি হিন্দি চলচ্চিত্র বের করা হয় যেটি ২০০১ সালে মুক্তি পায়।

## অভিনয়ে

* অর্জুন সারজা - পুগাড়েন্দি পুগাড়
* মনীষা কৈরালা - দেনমোড়ি
* রঘুবরণ - মুখ্যমন্ত্রী অরঙ্গনাথ
* ভাদিভেলু - পালভেশম
* মণিভন্নন - মায়াকৃষ্ণ
* বিজয়কুমার - দেনমোড়ির বাবা
* নেতানমঃ - পুগাড়েন্দির বাবা, নারায়ণ
* কালাইরনি - পুগাড়েন্দির মা
* কোচিন হানিফা - চিন্নাস্বামী
* লায়লা মেহদিন - পুগাড়েন্দির সাবেক অফিস প্রধান এবং সহকর্মী
* সুস্মিতা সেন - শাকালাকা বেবী গানে নৃত্যশিল্পী হিসেবে
* ওমাকুচি নরসিমহা - বিশেষ চরিত্রে
* এস ভি রামাদোস - তিরুপতিস্বামী, বিরোধীদলীয় নেতা
* কানাল কান্নান - অটো চালক (কিছুক্ষণের জন্য অভিনয়)
* সিজার মনোহর - বাস চালক (ছাত্র আন্দোলনের সময় দেখানো)
* বসন্ত রবি - গুণ্ডা
* আহমেদ খান - শাকালাকা বেবী গানে নৃত্য প্রদর্শনকারী
* ফাতেমা বাবু - অরঙ্গনাথের স্ত্রী

## সঙ্গীত

সকল গানের গীতিকার বৈরামুথু; সকল গানের সুরকার এ. আর. রহমান।

| গান তালিকা |
| --- |
| নং. | শিরোনাম | কণ্ঠশিল্পী(গণ) | দৈর্ঘ্য |
| ১. | "কুরুক্কু চিরুতাবালে" | হরিহরণ, মহালক্ষ্মী আইয়ার | ৬ঃ৪২ |
| ২. | "মুদালভানে" | শঙ্কর মহাদেবন, এস. জনকী | ৫ঃ২৯ |
| ৩. | "উপ্পু কারাভাড়ু" | শঙ্কর মহাদেবন, কবিতা কৃষ্ণমূর্তি | ৫ঃ৩৮ |
| ৪. | "আড়াগানা রাচাসিয়ে" | এস. পি. বালসুব্রহ্মণ্যম, হরিনি, জি. ভি. প্রকাশ কুমার | ৬ঃ১১ |
| ৫. | "উলুন্দু ভিতাক্কায়িলে" | শ্রীনিবাস, স্বর্ণলতা, হরিহরণ, মহালক্ষ্মী আইয়ার | ৬ঃ০৫ |
| ৬. | "শাকালাকা বেবি" | বসুন্ধরা দাস, প্রবীণ মণি | ৫ঃ২৩ |

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *মুদালভান*  (ইংরেজি)
# জোশ (২০০০-এর চলচ্চিত্র)

| জোশ |
| --- |
| চলচ্চিত্রের বাণিজ্যিক পোস্টার |
| পরিচালক | মনসুর খান |
| প্রযোজক | গনেশ জৈন রতন জৈন বলবন্ত সিং চম্পক জৈন |
| রচয়িতা | মনসুর খান |
| শ্রেষ্ঠাংশে | শাহরুখ খান ঐশ্বর্যা রাই চান্দ্রাচুর সিং |
| চিত্রগ্রাহক | কে. ভি. আনন্দ |
| সম্পাদক | কে. দিলীপ |
| পরিবেশক | ইউনাইটেড সেভেন ক্রিসনস |
| মুক্তি | ৯ জুন, ২০০০ |
| দেশ | ভারত |
| ভাষা | হিন্দি  |
| আয় | ৩৩০ মিলিয়ন, কোটি টাকা |

জোশ ২০০০ সালে মুক্তিপ্রাপ্ত একটি বলিউড চলচ্চিত্র। ছবিটির কাহিনীকার ও পরিচালনা করেছেন মনসুর খান। এটিতে মূল ভূমিকায় অভিনয় করেছেন শাহরুখ খান ও ঐশ্বর্যা রাই। এছাড়া কয়েকটি চরিত্রে আছেন চান্দ্রাচুর সিং, শারদ কাপুর, প্রিয়া গিল ও ভিভেক ভাস্বানী। ছবিটি ভারতে ২০০০ সালের চতুর্থ সর্বাধিক ব্যবসা সফল ছবি।

## শ্রেষ্ঠাংশে

* শাহরুখ খান - ম্যাক্স ডায়েস
* ঐশ্বর্যা রাই - শার্লে ডায়েস
* চান্দ্রাচুর সিং - রাহুল শর্মা
* শারদ কাপুর - প্রকাশ শর্মা
* প্রিয়া গিল - রোসানি
* ভিভেক ভাস্বানী - সাভিও
* সারাট সাক্সেনা - পুলিশ ইন্সপেক্টর
* পুনীত ভাশিস্ট - মাইকেল
* সুশান্ত সিং - ঘত্যা
* নাদিরা - মিসেস. লুইস

## সংগীত

### সাউন্ড ট্র্যাক

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *জোশ*   (ইংরেজি)
# আহা (স্ট্রিমিং পরিষেবা)
সংক্ষিপ্ত ইউআরএল

আহা|  |
| দেখানস্ক্রিনশট
৮ এপ্রিল ২০২১-এ আহা ওয়েবসাইটের স্ক্রিনশট |
| ব্যবসার প্রকার | স্ট্রিমিং মিডিয়া |
| সাইটের প্রকার | * ভিডিও অন ডিমান্ড
* স্ট্রিমিং মিডিয়া
 |
| উপলব্ধ | * তেলুগু
* তামিল
 |
| প্রতিষ্ঠা | ৮ ফেব্রুয়ারি ২০২০ (2020-02-08) |
| সদরদপ্তর | ভারত |
| দেশ | ভারত |
| পরিবেষ্টিত এলাকা | বিশ্বব্যাপী |
| মালিক | * গীতা আর্টস
* মাইহোম গ্রুপ
 |
| প্রতিষ্ঠাতা(গণ) | অল্লু অরবিন্দ |
| সভাপতি | অল্লু অরবিন্দ |
| প্রধান নির্বাহী কর্মকর্তা | অজিত ঠাকুর |
| শিল্প | * স্ট্রিমিং
* বিনোদন
 |
| পণ্যসমূহ | * স্ট্রিমিং মিডিয়া
* ভিডিও অন ডিমান্ড
* ডিজিটাল বিতরণ
 |
| পরিসেবাসমূহ | অন ডিমান্ড ভিডিও স্ট্রিমিং |
| ধারক কোম্পানী | আরহা মিডিয়া অ্যান্ড ব্রডকাস্টিং প্রাইভেট লিমিটেড |
| ওয়েবসাইট | www.aha.video |
| বাণিজ্যিক | হ্যাঁ |
| নিবন্ধন | অবশ্যক |
| ব্যবহারকারী |  ১.৫ মিলিয়ন (অর্থ প্রদানকারী; নভেম্বর ২০২১ অনুযায়ী) |
| চালুর তারিখ | ২৫ মার্চ ২০২০ (2020-03-25). |
| বর্তমান অবস্থা | সক্রিয় |

**আহা** হল একটি ভারতীয় সাবস্ক্রিপশন ভিডিও অন-ডিমান্ড এবং ওভার-দ্য-টপ স্ট্রিমিং পরিষেবা, যা তেলুগু এবং তামিল ভাষায় বিনোদনমূলক সেবা প্রদান করে থাকে। এটি আরহা মিডিয়া অ্যান্ড ব্রডকাস্টিং প্রাইভেট লিমিটেডের মালিকানাধীন, গীতা আর্টস এবং মাই হোম গ্রুপের যৌথ একটি উদ্যোগ। ২০২০ সালের ২৫ মার্চ, তেলুগু নববর্ষ (উগাদি)-এর দিন আনুষ্ঠানিকভাবে পরিষেবাটির কার্যক্রম চালু হয়েছিল।

## ইতিহাস

অল্লু অরবিন্দ প্রকাশ করেছিলেন যে, তিনি ডিজিটাল পরিবেশের প্রতি আকৃষ্ট হয়ে গিয়েছিলেন। শীঘ্রই তিনি শুধু তেলুগু বিনোদনমূলক সেবা প্রদান করার জন্য একটি স্ট্রিমিং প্ল্যাটফর্ম শুরু করার ধারণা নিয়ে আসেন। তিনি তার পরিবারের সাথে ধারণাটি নিয়ে আলোচনা করলে তারা তাকে উৎসাহিত করে। রামেশ্বর রাও জুপালির সাথে আলোচনা করা হলে তিনিও এই উদ্যোগে অংশীদার হিসাবে যোগ দেন। বর্তমানে প্ল্যাটফর্মটির প্রধান হিসেবে রয়েছেন প্রধান অজিত ঠাকুর।

## তথ্যসূত্র

## বহিঃসংযোগ

* দাপ্তরিক ওয়েবসাইট